stanford-oval/wikipedia huggingface dataset:
Shōjo kakumei Utena
Vaikutteet

Niin Shōjo kakumei Utenan juonessa kuin visuaalisissa yksityiskohdissakin on nähtävissä viittauksia muihin manga- ja animesarjoihin. Osa tarinan piirteistä on esimerkiksi varsin samanlaisia kuin 1970-luvulla tehdyssä Lady Oscar -sarjassa.
Anime-lehden entinen päätoimittaja Jari Lehtinen on kuvaillut sarjojenvälisiä yhtäläisyyksiä: "Utena on shōjokertomus, joka parodioi kaikkia shōjon konventioita ja samalla esittää jotakin aivan muuta. Tyylillisesti Saitō on lähellä klassista Riyoko Ikedaa. Henkilöt ovat ikedamaisen komeita, mahdollisimman kaukana taikatyttösöpöilystä. Utenan koulu muistuttaa monessa suhteessa sitä mitä oli jo nähty 1980-luvulla Ikedan Oniisama e...:ssä. Molemmat laitokset, Oniisama e...:n Seiran ja Utenan Ōtori ovat eliittikouluja, jonne on yhtä vaikeaa päästä sisään kuin ulos. Molemmissa valtaa pitää oppilasneuvoston nimellä kulkeva juntta, jolla on omat suunnitelmansa. [...] Päähenkilö Utena Tenjō on kolmas painos androgyynisestä shōjosankarista, viimeisin luku perinteessä jonka Sapphire aloitti ja jota Lady Oscar jatkoi."
Vanhemman animen ja mangan lisäksi vaikutteita löytyy myös elokuvista ja teatteritaiteesta, erityisesti Shūji Terayaman ohjaustyylistä, jota animeohjaaja Kunihiko Ikuhara arvosti.
Musiikki

Animesarjassa ja elokuvassa musiikilla on tärkeä osuus. Kaksintaisteluiden taustalla kuullaan kuorolauluja, jotka on tehnyt edellä mainitun Shūji Terayaman pitkäaikainen yhteistyökumppani J. A. Seazer. Näiden laulujen sanoitukset ovat historiallis-mytologisia ja jokaiselle taistelulle on oma laulunsa.
Aina Utenan saapuessa taisteluareenalle soitetaan ja lauletaan Seazerin kirjoittama Zettai unmei mokushiroku, joka näin ollen esitetään lähes jokaisessa animen jaksossa. Kappaleesta kuullaan sarjassa kaksi hieman erilaista versiota ja elokuvassa vielä kolmaskin versio, mutta erilaisessa asiayhteydessä.
Soitinmusiikista vastasi Shinkichi Mitsumune. Hänen pianosävelmäänsä The Sunlit Garden soitetaan animesarjassa useasti ja eräässä jaksossa sen sanotaan olevan tunnettu teos. Mitsumune osallistui myös joidenkin kaksintaistelulaulujen tekemiseen.
Masami Okui lauloi animesarjan alkumusiikkina ja elokuvan autoilukohtauksen musiikkina käytetyn laulun Rinbu Revolution sekä elokuvan tanssikohtauksen aikana esitetyn popballadin Toki ni ai wa. Rinbu Revolution kuului Okuin konserttiohjelmistoon vielä ainakin vuonna 2008.
Kaiken kaikkiaan Shōjo kakumei Utenaan liittyvää musiikkia on julkaistu ainakin kymmenen CD-levyn verran.
Palkinnot

Animesarja voitti vuonna 1997 Kōbessa järjestetyssä Animation Kōbe '97 -tapahtumassa paras TV-animaatio -palkinnon, ja lisäksi ohjaaja Kunihiko Ikuhara palkittiin samassa tilaisuudessa Kōbe-palkinnolla.
Aiheesta muualla

Empty Movement (englanniksi)
Märta von Schantz

Märta Johanna von Schantz (9. huhtikuuta 1923 Mustasaari – 15. kesäkuuta 2014 Helsinki) oli suomenruotsalainen lähetystyöntekijä ja opettaja, joka toimi 30 vuoden ajan opettajana Namibiassa.
Märta von Schantzin isä toimi Mustasaaressa maamieskoulun opettajana. Hän itse valmistui farmaseutiksi ja oli aluksi apteekkialalla työssä. Märta von Schantz oli jo opiskeluaikanaan mukana kristillisessä opiskelijaliikkeessä, erityisesti ruotsinkielisen SSKF – Svenska Studenters Kristliga Förening-yhdistyksen toiminnassa. Hän lähti sitten opiskelemaan lähetystyöntekijäksi ja vuonna 1954 Suomen Lähetysseura lähetti hänet silloiseen Lounais-Afrikkaan. Täällä hän toimi Kavangon alueen koulujen tarkastajana. Palattuaan Suomeen joksikin aikaa von Schantz valmistui opettajaksi Tammisaaren opettajaseminaarista. Hän oli sitten yläasteen ja lukion historian ja kielten opettajana Okahaossa, Ongwedivassa ja erityisesti Oshigambon yläasteella ja lukiossa vuoden 1983 loppuun saakka. Monet tulevat itsenäisen Namibian ministerit ja johtohenkilöt olivat tällöin von Schantzin oppilaina. Jäätyään eläkkeelle vuonna 1984 von Schantz asui Helsingissä ja toimi vielä kääntäjänä, tulkkina ja esitelmöijänä kouluissa ja seurakunnissa. Häntä haastalteltiin vuonna 1996 television Itse asiassa kuultuna-ohjelmasarjassa.
Moldovan kommunistipuolue

| Moldovan kommunistipuolue> Partidul Comuniștilor din Republica Moldova |
| --- | --- |
  
  
  
Perustettu:  22. lokakuuta 1993
Johto:   Vladimir Voronin (pj.) 
Ideologia:   kommunismi  demokraattinen sosialismi  venäjä-mielisyys  marxismi 
Poliittinen kirjo:  äärivasemmisto
Toimisto:  str. Iorga Nicolae 11, Chișinău, Moldova
Moldovan parlamentti:  8 / 101
Kansainväliset jäsenyydet:  – PEL   – IMCWP
Kotisivu:  www.pcrm.md/main/index_md.php
Infobox OKNimi-testi OK: 
Moldovan tasavallan kommunistipuolue (PCRM) (romaniaksi Partidul Comuniștilor din Republica Moldova, suom. Moldovan tasavallan kommunistien puolue) on moldovalainen kommunistinen puolue.
Vladimir Voronin.
Puolueen johdossa on jo iäkäs Vladimir Voronin, joka aloitti puolueen pääsihteerinä vuonna 1994 ja toimi maan presidenttinä vuodet 2001–2009.Puolueen kannatus oli suurimmillaan vuoden 2001 parlamenttivaaleissa, jolloin se sai yksinkertaisen enemmistön 50,07 prosentin ääniosuudella. Tämä oikeutti 71 edustajapaikkaan parlamentin 101 edustajasta, mikä mahdollisti yksistään jopa maan perustuslain muuttamisen.
Sittemmin 2000-luvulla kannatus on vähitellen hiipunut. Vuoden heinäkuun 2009 vaaleissa puolue menetti enemmistöaseman parlamentissa länsimyönteiselle yhteisrintamalle. Marraskuun 28. päivänä 2010 järjestetyissä parlamenttivaaleissa PCRM voitti yhä merkittävän 39,29 prosentin ääniosuuden ja sai 34 edustajapaikallaan suurimman puolueen aseman Moldovan 101 edustajan parlamenttiin kaudelle 2010–2014. Sittemmin ryhmästä erosi neljä edustajaa, jota perustivat venäläismyönteisen Moldovan tasavallan sosialistipuolueen ryhmittymän.
Moldovassa järjestettiin parlamenttivaalit vuonna 2019, joissa kommunistipuolue ei saanut yhtäkään paikkaa ensi kertaa itsenäistymisen jälkeen. Puolueen kannatus ja jäsenmäärä oli jo ennen sitä ollut vahvassa laskussa. Esimerkiksi Moldovan nykyinen pääministeri Zinaida Greceanîi oli yksi puolueen vuonna 2009 jättäneistä edustajista.
Puolue on Brysselissä päätoimipaikkaansa pitävän Euroopan vasemmistopuolue-ryhmittymän jäsenpuolue.
Aiheesta muualla

Puolueen verkkosivut (romaniaksi) (pcrm.md)
Party of Communists of the Republic of Moldova (PCRM, 2014 vaalit) (englanniksi) (e-democracy.md)
Politics in translation / Moldovan politics: Who's who (10/2013) (englanniksi) (sras.org)
Tuomioja: Venäjän lähimaiden painostus "ei todellakaan hyväksyttävää" (11/2013) (yle.fi)
Vladimir Socor: Russia and the Moldovan Communists' Red October (10/2010) (englanniksi) (refworld.org)
Tribuna - all about politics (in Moldova) (Arkistoitu – Internet Archive) (englanniksi) (romaniaksi) (venäjäksi) (tribuna.md)
Skolioosi

| Skolioosi |
| --- | --- |
 Röntgenkuva kieroutuneesta selkärangasta.
Luokitus
ICD-10:  M41
ICD-9:  737
MedlinePlus:  001241
Huom!:  Tämä artikkeli tarjoaa vain yleistä tietoa aiheesta. Wikipedia ei anna lääketieteellistä neuvontaa.
Skolioosi tarkoittaa selän ja selkärangan kieroutumaa. Se voi johtua lantion vinoumasta eli si-nivelen dislokaatiosta. Tällöin ristiluu, joka on selkärangan alku, on vinossa, ja siksi selkäranka kieroutuu. Skolioosin syy on kuitenkin suurimmalla osalla potilaista idiopaattinen (yli 80 % tapauksista). Noin 80 % skolioosipotilaista on tyttöjä. Skolioosi havaitaan useimmiten esimurrosiässä, ja sitä voidaan hoitaa fysioterapialla, korsettihoidolla tai molemmilla, vaikeissa tapauksissa leikkauksella. Skolioosin käyryyttä mitataan asteilla.
Selän normaalissa ryhdissä kaula-, rinta- ja lannerangan notkot ovat keskenään tasapainossa, jolloin ylävartalon ristiselälle aiheuttaman kuormituksen painopiste suuntautuu keskelle ristiluuta. Kyfoosissa kuormituksen painopiste  siirtyy jommalle kummalle puolelle, jolloin maksimikuorma kohdistuukin ristiluun sijaan ristiselän facettiniveliin ja si-niveleen rasittaen samalla myös saman puolen alaraajaa..
Useimmilla skolioosista kärsivillä on vaivan lievä muoto. Vaikeassa muodossaan skolioosi voi vaikeuttaa sydämen ja keuhkojen toimintaa.
1300- tai 1400-luvulla eläneen, vaikeasta skolioosista kärsineen naisen luuranko.
Sairauden hoito

Skolioosin hoitoon käytetään korsetti- ja leikkaushoitoa. Hoidon tukena on fysioterapia. Diagnoosin alkuvaiheessa selvitetään, mikä pahenemisennuste potilaan sairaudella on, ja päätetään mahdollisista jatkotoimenpiteistä.
Sairauden hoito > Korsettihoito

Korsettihoito voidaan aloittaa, jos skolioosi todetaan kasvun vielä jatkuessa. Tällaisia korsetteja on kahdenlaisia: kokopäiväinen korsetti, joka otetaan lähinnä peseytymistä tai esimerkiksi uimista varten pois, sekä yökorsetti, jota pidetään vain öisin.
Korsettihoito aloitetaan vain, jos potilaan pituuskasvu on kesken. Sen tavoite on pysäyttää skolioosin paheneminen. Korsetti toimii siten, että se pakottaa selkärangan suoraksi, mikä saattaa aiheuttaa kipua ja äkkinäistä pituuskasvua, jopa useita senttejä. Korsettia pidetään pituuskasvun lakkaamiseen asti. Sen jälkeen se otetaan pois totuttautumisjakson avulla. Hoidon lopettamisen jälkeen selkä palautuu samaan kieroutumisasteeseen kuin se oli hoitoa aloitettaessa. Palautuminen voi aiheuttaa vielä kovempia kipuja kuin suoristuminen. Lisäksi ihminen menettää samalla suoristuksen mukana tulleen pituuden ja lyhenee jonkin verran. Korsettihoidon tarkoitus onkin pysäyttää sairaus, ei hoitaa sitä pois. Ainoa keino hoitaa sairaus kokonaan pois on leikkaus, joka kuitenkin tulee yleensä vaihtoehdoksi vain niissä tapauksissa, joissa korsettihoidolla ei onnistuta pysäyttämään selkärangan kieroutumista.
Korsetti muokataan keskivartalon myötäiseksi, ja joissain tapauksissa se yletetään kaulaan asti. Korsetti valmistetaan yleensä muovista, ja sen sisäpintaan lisätään pehmusteita. Korsetti tehdään jokaisen potilaan omien mittojen mukaan. Yleensä korsetteja käytetään vain hoitamaan idiopaattista skolioosia, jonka vakavuusaste ei välttämättä vaadi leikkausta, mutta sitä voidaan käyttää myös hidastamaan vakavammankin skolioosin etenemistä nuorilla lapsilla, jolloin lapsi voi saada lisää kasvuaikaa ennen tulevaa leikkausta, joka pysäyttää pituuskasvun.
Sairauden hoito > Leikkaushoito

Leikkaushoitoa yleensä käytetään skolioosipotilaille, joiden selkärangan käyryys voisi olla suuressa määrin ulkoisesti näkyvä tai terveydelle haitallinen, sillä pahimmillaan skolioosi voi haitata hengitystä tai sydämen toimintaa.
Leikkauksen suorittaa yleensä ortopedian erikoislääkäri. Leikkauksessa selkärankaan asetetaan kaksi titaanitankoa jotka pitävät selän suorassa ja selkäranka luutuu tankojen ympärille.
Vaihtelevista syistä johtuen on usein mahdotonta suoristaa koko selkäranka, mutta useimmiten leikkauksilla voidaan merkittävästi vähentää sen käyryyttä. Nykyaikaisilla menetelmillä leikkaus epäonnistuu harvoin, joskin lihasjäykkyyttä usein esiintyy selän alueella. Onkin suositeltavaa, että potilas ylläpitää lihaskuntoaan esimerkiksi uimalla. Potilaat kykenevät yleensä normaaliin elämään, ja ainoastaan joitakin selälle erittäin rasittavia töitä tai urheilulajeja tulee välttää (esimerkiksi laskettelu tai laskuvarjohyppy). Lisäksi Suomessa laajemman skolioosileikkauksen läpikäyneet miehet vapautetaan asepalveluksesta. Tulevaisuus näyttää, millaisia ongelmia potilaalle tulee tämän vanhetessa.
Skolioosileikkauksessa voidaan käyttää esimerkiksi Harrington-Drummondin sauvaa (kuvassa oikealla). Sauva on titaania tai muuta ruostumatonta metallia ja kieroutuman pituudesta johtuen eri pituinen. Noin 45 asteen kallistuskulmaisessa skolioosissa selkärangan päälle luudutettava sauva on noin lyijykynän mittainen. Sauva kiinnitetään selkänikamiin nappiompelein ja luudutetaan kiinni. Potilas on sairaalassa noin 10 päivää ennen kotiutumistaan. Itse leikkaus kestää skolioositapauksessa keskimäärin 5–7 tuntia. Jos kieroutuma on selän yläosassa, se liikkuu leikkauksen jälkeen lähes normaalisti.
Aiheesta muualla

Wikimedia Commonsissa on kuvia tai muita tiedostoja aiheesta .
Skolioosi - Terveyskirjasto.fi
Skolioosi - Kehitysvammahuollon tietopankki
Röntgenkuva potilaasta, jolle on tehty onnistunut skolioosileikkaus.
Mwambutsa IV

| Mwambutsa IV |
| --- | --- |
 Mwambutsa   Israelissa vuonna 1962.
Burundin kuningas
Valtakausi:  16. joulukuuta 1915 – 8. heinäkuuta 1966
Kruunajaiset:  16. joulukuuta 1915
Edeltäjä:  Mutaga IV Mbikije
Seuraaja:  Ntare V

Syntynyt:  6. toukokuuta 1912 Nyabiyogi, Burundi
Kuollut:  26. maaliskuuta 1977 (64 vuotta) Geneve, Sveitsi
Puoliso:  Baramparaye Ruhasha
Lapset:  Louis Rwagasore Ntare V Rosa Paula
Suku:  Ntwero
Isä:  Mutaga IV Mbikije
Äiti:  Ngenzahago
Uskonto:  roomalaiskatolinen
Israelin presidentti Jitzhak Ben-Zvi ja Mwambutsa IV joulukuussa 1962.
Mwambutsa IV Bangiriceng (1912 – 26. huhtikuuta 1974) oli Burundin kuningas eli Mwemi.
Mwambutsa IV tuli kuninkaaksi jo kolmevuotiaana, isänsä kuningas Mutaga IV Mbikijen kuoltua 30. marraskuuta 1915. Uuden kuninkaan ollessa alaikäinen hänen puolestaan hallitsi kuningataräiti, kuningatar Ririkumutima. Täydet valtaoikeudet kuningas sai saavutettuaan täysi-ikäisyyden 28. syyskuuta 1929.
Etniseltä taustaltaan kuningas oli ganwa. Kyseinen etninen ryhmä on perinteisesti hallinnut Burundia ja heidän katsotaan kuuluvan tutseihin. Omasta mielestään heidät tulisi kuitenkin tunnustaa omaksi ryhmäkseen.
Burundi koki Mwambutsa IV:n hallituskaudella merkittäviä muutoksia. Hänen syntyessään se oli osa Saksan Itä-Afrikkaa, I maailmansodan jälkeen se siirtyi Belgian hallintaan ja maa itsenäistyi sen alaisuudesta 1. heinäkuuta 1962. Kansainliiton ja Yhdistyneiden kansakuntien mandaatilla Burundia hallinneet belgialaisviranomaiset eivät antaneet kuninkaasta kovin korkeaa käsitystä. Heidän mukaansa kuningas oli huonosti koulutettu, ja kiinnostunut naisista ja alkoholista.
Kuningas ehdotti 20. tammikuuta 1959 Belgian siirtomaaministerille, että Ruanda- Urundin mandaatti jaetaan kahteen osaan, Burundiin ja Ruandaan. Tähän suostuttiin ja molemmissa maissa alkoi itsenäistymiskehitys.
Sisäpoliittisesti Burundi eli itsenäistymisensä jälkeen levotonta aikaa. Kolme pääministeriä murhattiin ja yrittäessään säilyttää rauhan kuningas joutui vaihtamaan pääministeriä useinkin miellyttääkseen hutuja sekä tutseja. Mwambutsa IV:n hallituskausi päättyi, kun hänen poikansa Ntare V syrjäytti hänet 8. heinäkuuta 1966. Syrjäytetty kuningas eli loppuelämänsä Sveitsissä.
Maan kansallissankari ja Burundia kohti itsenäisyyttä johtanut pääministeri Louis Rwagasore oli Mwambutsa IV:n poika.
Mwambutsa IV:n jäänteet kaivettiin ylös Sveitsissä hänen hautauspaikaltaan vuonna 2012, jotta ne palautettaisiin Burundiin haudattavaksi uudelleen valtiollisin menoin. Oikeustaistelun jälkeen Mwambutsan perhe päätti haudata Mwambutsan jäänteet uudelleen Sveitsiin vuonna 2016 kuninkaan toiveiden mukaisesti
Käännös suomeksi
Simon Flexner

Simon Flexner
Simon Flexner (25. maaliskuuta 1863 Louisville, Kentucky, Yhdysvallat – 2. toukokuuta 1946) oli lääkäri, johtaja ja patologian professori Pennsylvanian yliopistossa vuodesta 1899 vuoteen 1903.  Hän oli Rockefeller Institute for Medical Researchin ensimmäinen johtaja (1901–1935) ja Rockefellerin säätiön jäsen.  Sen lisäksi hän oli John D. Rockefeller, Jr.in ystävä ja neuvonantaja.
Hänen nuorempi veli oli Abraham Flexner.
Slovenian sosialistinen tasavalta

Slovenian sosialistinen tasavalta, lyhenteeltä Slovenian ST (sloveeniksi Socialistična republika Slovenija, SR Slovenija, SRS) eli Slovenian kansantasavalta, lyhenteeltä Slovenian KT (sloveeniksi Ljudska republika Slovenija, LR Slovenija, LRS), vuosina (1945–1963) oli sosialistinen tasavalta osana Jugoslavian sosialistista liittotasavaltaa vuodesta 1944 vuoteen 1991. Ennen vuotta 1963 alueen nimi ollut Slovenian kansantasavalta. Vuonna 1990, kun alue oli edelleen osa Jugoslaviaa, Slovenian kommunistit sallivat muiden poliittisten puolueiden perustamisen, mikä johti valtion muuttumiseen demokraattiseksi. 8. maaliskuuta 1990 Slovenian sosialistinen tasavalta poisti sanan ”sosialistinen” nimestään, jolloin siitä tuli Slovenian tasavalta, joka itsenäistyi 25. kesäkuuta 1991.
Itsenäistyminen

Maaliskuussa 1990 Slovenian sosialistisen tasavallan hallitus hyväksyi alueen perustuslakiin joitakin muutoksia, jotka mahdollistivat demokraattisen yhteiskuntajärjestyksen. Heti saman vuoden huhtikuussa pidettiinkin demokraattiset vaalit. Parlamenttivaalit voitti oppositio Jože Pučnikin johdolla. Samaan aikaan Milan Kučan, aiempi kommunistisen puolueen kansanedustaja, äänestettiin alueen presidentiksi. Kristillisdemokraattien Lojze Peterlesta tuli pääministeri, ja hän lopetti 45 vuotta kestäneen kommunistipuolueen hallinnon virallisesti. Tänä ajanjaksona Slovenia palautti vanhan lippunsa ja vaakunansa, mikä viittasi vahvasti alueen tulevaan itsenäistymiseen. Vanhan kansallislaulun, Naprej zastava slaven, tilalle oli tullut kappale nimeltä Zdravljica jo maaliskuussa 1990.
23. joulukuuta 1990 Sloveniassa pidettiin kansanäänestys itsenäisyydestä. Kansanäänestyksen äänistä 92,3 % kannatti Slovenian itsenäistymistä Jugoslaviasta. 25. kesäkuuta 1991 Slovenian parlamentti vahvisti alueen itsenäisyyden. Lyhyen 10 päivää kestäneen sodan jälkeen Slovenian armeija oli turvannut alueen itsenäisyyden. Pian tämän jälkeen muut valtiot alkoivat tunnustamaan Slovenian. Syntyi Slovenian tasavalta.
Mwanzan alue

| Mwanza |
| --- | --- |

 Sijainti
Valtio:   Tansania
Hallinto:  
 – hallinnollinen keskus:  Mwanza
Pinta-ala:  9500 km²
Väkiluku (2012):  2 772 509
Mwanzan alue on yksi Tansanian 31 hallinnollisesta alueesta (mkoa eli region). Se sijaitsee maan pohjoisosassa Victorianjärven rannalla. Vuonna 2012 osasta Mwanzan aluetta muodostettiin Geitan alue.
Alueen pinta-ala on noin 9 500 neliökilometriä. Vuoden 2012 väestönlaskennan mukaan siellä asui 2 772 509 asukasta. Alueen pääkaupunki on Mwanza.
Mwanzan alue on, itse Mwanzan kaupunkiseutua lukuun ottamatta, hyvin maatalousvaltaista seutua. Noin 85 prosenttia väestöstä elää maalla. Maaperä ei ole kovin viljavaa, ja sateet tulevat epäsäännöllisesti. Siksi maissia ei voi viljellä kaikkialla, vaan hirssiä ja durraa kasvatetaan siellä, missä sadevedestä on ajoittain pulaa. Useimmilla viljelijöillä kasvaa myös hiukan maniokkia pääsadon menetyksen varalta. Myös papuja ja bataattia kasvatetaan ruoaksi. Myyntituloja saadaan puuvillasta, maapähkinöistä, kikherneistä, kahvista, riisistä ja banaanista.
Aiheesta muualla

Kuvia tai muita tiedostoja aiheesta Mwanzan alue Wikimedia Commonsissa
https://archive.is/20121222182020/www.tanzania.go.tz/regions/mwanza/
Moldovan parlamentti

| Moldovan parlamentti |
| --- | --- |
 
Tyyppi
Tyyppi:  yksikamarinen
Historia
Perustettu:  1990
Johto
Puhemies:  Igor Grosu (PAS)
Kokoonpano
Edustajia:  101
 
Puolueet:  Hallitus (63)      PAS (63) Oppositio      PCRM-PSRM (26)       Elpyminen (4)       MAN (1)       Sit. (6)
Vaalit
Valintatapa:  suhteellinen vaali, yksi koko maan kattava vaalipiiri
Viimeisimmät vaalit:  11. heinäkuuta 2021
Kokouspaikka
 Moldovan parlamentin rakennus Chișinăussa
 Moldovan parlamenttipalatsi, Chișinău
Kotisivut
 http://www.parlament.md/
Moldovan parlamentti (romaniaksi Parlamentul Republicii Moldova) on yksikamarinen, Moldovan tasavallan pääkaupunki Chișinăussa kokoontuva kansanedustuslaitos. Siihen valitaan suhteellista vaalitapaa noudattaen nelivuotiskaudeksi yhteensä 101 kansanedustajaa. Äänioikeus vaaleissa on viimeistään vaalipäivänä 18 vuotta täyttäneillä Moldovan kansalaisilla. Parlamenttivaaleissa on vain yksi, koko maan kattava vaalipiiri.
Parlamentaarista työtä tehdään 11 valiokunnassa. Lisäksi parlamentti voi tarvittaessa perustaa muita, myös väliaikaisia, valiokuntia.
Parlamentin puhemiehenä on 29. heinäkuuta 2021 lähtien toiminut Igor Grosu.
Edustajat

Parlamentin edustajat eivät saa toimia maan presidenttinä, asiamiehenä, ministereinä (luovuttava virasta 6 kuukauden sisällä) eivätkä edustajat saa toimia missään parlamentin ulkopuolisessa ansiotyössä missään päin maailmaa. Edustajien tulee täyttää seuraavat ehdot:
vähintään 18-vuotias
Moldovan kansalainen (kaksoiskansalaisilla ei erityisiä rajoitteita)
Moldovan lain mukaan puolueiden tulee varmistaa, että molemmilla sukupuolilla on vähintään 40 % edustus ehdokaslistoilla. Naisilla on kiintiöityjä paikkoja myös hallitusta muodostettaessa. Muille ryhmille, kuten esim. nuorille, ei ole kiintiöpaikkoja.
Aiheesta muualla

Parlamentin Twitter-tili
Parlamentin Facebook-sivu
Mytilínin arkeologinen museo

| Mytilínin arkeologinen museo Αρχαιολογικό Μουσείο Μυτιλήνης |
| --- | --- |
 Mytilínin uusi arkeologinen museo.
Tyyppi:  arkeologinen museo
Sijainti:  Mytilíni, Lesbos, Pohjois-Egean saaret, Kreikka
Perustettu:  1935
Koordinaatit:  39°6′25″N, 26°33′42″E
 fiMytilínin arkeologinen museo 
   
Mytilínin arkeologinen museo (kreik. Αρχαιολογικό Μουσείο Μυτιλήνης, Archaiologikó Mouseío Mytilínis; myös Mytilenen arkeologinen museo) on arkeologinen museo Mytilínin kaupungissa Lesboksen saarella Kreikassa. Museolla on kaksi rakennusta, uusi ja vanha museo, jotka kummatkin sijaitsevat lähellä Mytilínin linnaa ja satamaa.
Museo perustettiin vuonna 1935. Vuonna 1965 se siirtyi nykyiseen vanhaan museorakennukseen. Vanha museo toimii vuonna 1912 rakennetussa kaksikerroksisessa uusklassisessa huvilassa. Se kunnostettiin vuonna 1990 ja sen nykyinen näyttely perustettiin vuonna 1991. Uuden museorakennuksen rakentaminen alkoi vuonna 1984 ja se valmistui vuonna 1995. Sen nykyinen näyttely, joka on keskittynyt hellenistisen ja roomalaisen ajan Lesbokseen, perustettiin vuonna 1999.
Kokoelmat

Vanhan museon näyttely esittelee Lesbosta neoliittiselta kaudelta roomalaiselle ajalle. Alakerrassa on neoliittisen ja pronssikauden esineistöä, mukaan lukien esineitä niin kutsutusta Pyhän Bartolomeuksen luolasta sekä Thermín pronssikautisesta asutuksesta. Yläkerrassa on esineistöä noin 900-luvulta eaa. 300-luvulle jaa. muun muassa antiikin Mytilenen ja Antissan kaivauksilta sekä yksityiskokoelmista. Museon pihalla on veistoksia, rakennusten osia ja piirtokirjoituksia.
Uuden museon kokoelmat esittelevät päivittäistä poliittista, taloudellista ja uskonnollista elämää hellenistiseltä ajalta 200 luvulta eaa. roomalaiselle ajalle 300-luvulle jaa. Merkittävimpiin aarteisiin kuuluvat roomalaisen ajan niin kutsutuista Menandroksen, Telefoksen ja Euripoksen huviloista peräisin olevat lattiamosaiikit ja muut löydökset. Kokoelmiin kuuluu myös mm. hauta- ja votiivireliefejä sekä jumalia ja merkkihenkilöitä esittäviä veistoksia.
Vanha museo.
Vanhan museon pihaa.
Vanhan museon kokoelmia.
Uuden museon kokoelmia.
Lattiamosaiikkeja Menandroksen talosta.
Lattiamosaiikkeja Menandroksen talosta, yksityiskohta.
Aiheesta muualla

Kuvia tai muita tiedostoja aiheesta Mytilínin arkeologinen museo Wikimedia Commonsissa
Sjöbo

| Sjöbo |
| --- | --- |
 Södra Åsumin kirkko.
 Sjöbo
 Koordinaatit: 55°38′N, 13°43′E 
Valtio:   Ruotsi
Lääni:  Skånen lääni
Maakunta:  Skåne
Kunta:  Sjöbon kunta
Pinta-ala:  
 – Maa:  7,82 km²
Väkiluku (2020):  8 478
 – Väestötiheys:  1 084 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat vuoden 2020 mukaiset. 
Infobox OKVirheellinen NIMI-arvo: 
Sjöbo on samannimisen Sjöbon kunnan keskustaajama. Se sijaitsee Skånen läänissä ja Skånen historiallisessa maakunnassa Etelä-Ruotsissa. Vuonna 2020 taajamassa oli 8 478 asukasta.
Sjöbo oli 1970-luvun alun kuntauudistukseen asti kauppala.
Väestönkehitys

| Sjöbon taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 2 419 | 2 419 |
| 1965 | 1965 |    | 2 992 | 2 992 |
| 1970 | 1970 |    | 3 703 | 3 703 |
| 1975 | 1975 |    | 4 667 | 4 667 |
| 1980 | 1980 |    | 5 355 | 5 355 |
| 1990 | 1990 |    | 5 954 | 5 954 |
| 1995 | 1995 |    | 6 201 | 6 201 |
| 2000 | 2000 |    | 6 270 | 6 270 |
| 2005 | 2005 |    | 6 364 | 6 364 |
| 2010 | 2010 |    | 6 724 | 6 724 |
| 2010 | 2010 |    | 7 910 | 7 910 |
| 2010 | 2010 |    | 8 478 | 8 478 |
Lähde: Statistikdatabasen.
Aiheesta muualla

Wikimedia Commonsissa on kuvia tai muita tiedostoja aiheesta .
Skånen läänin kuntien keskustaajamat